  Туспуктэм: Руслан Нуриахметов Наталия Сильвестрова Удмуртиын 2023-тӥ арын вить амбулатория пуктозы. Ужъёсты «Здравоохранение» йӧскалык ӵектос улсын быдэстозы. Со сярысь элькунысь лэсьтӥськонъя, жилищно-коммунальной возёсъя но дыкужымъя министрестволэн пресс-службаез ивортӥз. Амбулаториос Алнаш, Вотка, Дэри, Пичи Пирга, Сарапул ёросъёсын кылдозы. « Пуктӥськон ӵектосъёс дась ни. Али ужъёсты быдэстӥсь огазеяськонъёсты быръёнъёс ортчо. Южтолэсь пумозь соосын огкылъёс юнматэмын луыны кулэ »Ришат Ибрагимов, Удмуртиысь лэсьтӥськонъя, жилищно-коммунальной возёсъя но дыкужымъя министр Озьы ик туэ Сарапулын поликлиника пуктыны кутскозы. Министрлэн верамезъя, лэсьтӥськисез оштолэзе-куартолэзе быръёзы. Со сяна, йӧскалык ӵектосъя 2023-тӥ арын Камбарка, Кез, Кизнер, Кияса, Красногорск ёросъёсысь, Сарапул но Вотка каръёсысь эмъюртъёсын висъетъёсты секыт эм тӥрлык интыян улэ тупатъялозы. Тодэ вайытом, 2022-тӥ арын Дэри ёросын кык абулаториос ужаны кутскизы. туэ толшоре Воткаын но Можгаын поликлиникаосты пуктон ужъёсты йылпумъязы. Тегъёс: эмъяськонниос лэсьтӥськон Удмуртия  